Επταχώρι Καστοριάς

Το Επταχώρι είναι ο μεγαλύτερος οικισμός της Δημοτικής Ενότητας Αρρένων του Δήμου Νεστορίου της Περιφερειακής Ενότητας Καστοριάς, στη Μακεδονία. Σύμφωνα με την απογραφή του 2011 ο οικισμός είχε 295 κατοίκους.

 Ιστορία 
Το χωριό ονομαζόταν Βουρβουτσικόν μέχρι το 1926, όταν και μετονομάστηκε σε Επταχώρι με το ΦΕΚ 413/1926. Επί Τουρκοκρατίας το χωριό άνηκε στο βιλαέτι των Ιωαννίνων καθώς ήταν μέρος της επαρχίας Κόνιτσας. Οι κάτοικοι του Επταχωρίου συμμετείχαν στην Επανάσταση του 1821. Σημαντικότερος αγωνιστής από το Επταχώρι ήταν ο χιλίαρχος Νικόλαος Γκολέτσης που πολέμησε στο πλευρό του Γεωργίου Καραϊσκάκη καθ' όλη τη διάρκεια του Αγώνα.

 Τοποθεσία 
Βρίσκεται σε ορεινή τοποθεσία, πάνω στην επαρχιακή οδό Ιωαννίνων-Κοζάνης-Θεσσαλονίκης και συνδέει την Κόνιτσα με τον Πεντάλοφο.  

 Σημεία ενδιαφέροντος 
Στα όρια μεταξύ Ήπειρου και Μακεδονίας, το Επταχώρι διαθέτει εντυπωσιακά από αρχιτεκτονική άποψη κτίρια, όπως αυτά του σχολείου και της εκκλησίας του χωριού. Σε κοντινή απόσταση βρίσκεται και η Μονή Αγίου Γεωργίου Επταχωρίου Καστοριάς. Στην πλατεία του χωριού μπορεί κανείς να επισκεφθεί το Τζημοπούλειο Λαογραφικό Μουσείο Επταχωρίου. 

 Λοιπά στοιχεία 
Από το Επταχώρι ήταν ο ζωγράφος Ηλίας που αγιογράφησε διάφορες εκκλησίες, μεταξύ των οποίων και τη μονή της Κοιμήσεως της Θεοτόκου, στο Σπήλαιο Γρεβενών το 1658.

 Προσωπικότητες 

 Νικόλαος Γκολέτσης
 Βασίλειος Μπεκιάρης
 Γεώργιος Γιαννούλης

 Φωτογραφίες 

 Παραπομπές 

 Εξωτερικοί σύνδεσμοι 

 Επίσημη ιστοσελίδα Επταχωρίου Καστοριάς

Κατηγορία:Χωριά της περιφερειακής ενότητας Καστοριάς
Κατηγορία:Δήμος Νεστορίου